fi fi de de en fi en fi de fi en en id fi fi fi fi fi fi fi fi fi fi fi fi hbs_lat fi fi en fi fi fi it fi fi fi fi fi fi en fi fi fi en fi fi fi fi en fi fi fi fi fi fi fi fi de en fi it fi en it fi fi fi en fi fi fi fi fi et fi fi fi de fi fi fi sl fi es fi fi fi en fi fi fi fi fi fi fi fi fi fi fi fi fi de fi fi fi fi fi fi fi et et en fi fi fi fi en fi en fi fi fi hu en
Miten mahtisukujen ja hovien mieltymykset vaikuttivat Euroopan musiikkikulttuuriin? Kenen kukkaronnyörien takana olivat soittajien ja säveltäjien palkat? Millaista musiikkia kuultiin olohuoneissa, millaista suurissa juhlasaleissa? Miten muille maille joutuneiden tai päässeiden säveltäjien musiikissa kuuluu koti-ikävä? Miten arkkitehtuuri ja tila vaikuttaa sointiin ja tulkintaan? Kuka lopulta maksoi viulut?
Kaikki BarokkiKuopion konsertit ovat väliajattomia ja kestävät n. tunnin, ellei konsertin kuvauksessa toisin mainita.
Konsertteihin joihin on yleisörajoitus voi varata paikan konsertin kohdalla olevien ohjeiden mukaan ma 12.7. alkaen joko ostamalla käsiohjelman BarokkiKuopion nettikaupasta tai ilmoittautumalla sähköpostitse.
Käsiohjelmien nettimyynti suljetaan tunti ennen konsertin alkua, jonka jälkeen käsiohjelmia voi ostaa 30min ennen konsertin alkua konserttipaikan ovelta kortilla tai käteisellä.
Iloisen ja turvallisen festivaalikokemuksen taataksemme pyydämme yleisöä saapumaan konsertteihin vain terveenä, muistamaan kohteliaat turvavälit, huolehtimaan hyvästä käsihygieniasta ja käyttämään sisätiloissa maskeja. Tapahtumissa on aina paikalla henkilökuntaa joka avustaa ja opastaa mielellään!
Ma 12.7. klo 12 Pyhän Johanneksen kirkko (Ampujanpolku 2)
Varaslähtö BarokkiKuopioon! Talo tarjoaa keskipäivän Euroopan suurten musiikkisukujen musiikista kootun musiikkihetken.
Konsertti on osa Männistön seurakunnan kesämusiikkisarjaa
Ke 14.7. klo 13.30 Ramin konditoria, Puijonkatu 23
BarokkiKuopion muusikot pistävät parastaan yleisön nauttiessa Ramin konditorian herkullisista leivoksista ja kahvista!
Ke 14.7. klo 18.00 Pyhän Johanneksen kirkko, Ampujanpolku 2
BarokkiKuopion ensimmäisenä festivaalipäivänä kuullaan arkkitehti ja akateemikko Juha Leiviskän suunnitteleman Kuopion Männistön Pyhän Johanneksen kirkon arkkitehtuuria juhliva Bach-konsertti. Leiviskä on ehkä kansainvälisesti arvostetuimpia arkkitehtejämme ja vuonna 1992 käyttöön vihitty kirkko on yksi arkkitehdin päätöistä.
Leiviskä kutsuu valoa arkkitehtuurin musiikiksi. Männistön kirkkoa suunnitellessaan Leiviskän inspiraationa on kulkenut niin Johann Sebastian Bachin musiikin ylimaailmallinen kauneus kuin valon ja äänen kulku Etelä-Saksan myöhäisbarokin kirkkojen arkkitehtuurissa. Erilaiset heijastukset ovat tarkkaan mietittyjä, niin valon kuin akustiikankin suhteen. Bachin musiikin teemoina kulkevat valo, toivo ja kirkkotila seurakunnan symbolina.
Inka Kinnunen, sopraano, Sini Vahervuo, traverso & Ensemble Nylandia
Ke 14.7. klo 21.00 Pannuhuone Gust. Ranin, Kauppakatu 25
Rock-yhtye Tavallinen peili villitsee jälleen avajaispäivän iltaklubilla 80-luvun talouskuplasta nousseiden hittibiisien ja periodisoitinten voimin!
Pikkuväen barokkia – BarokkiKuopion lastenkonsertti
To 15.7. klo 12.00 Kuopion kaupunginkirjasto, Maaherrankatu 12
Kolmen porsaan talonrakennusta ja barokkimusiikkia lapsille!
Vapaa pääsy, konsertin kesto n. 30min
HUOM konserttiin mahtuu max 30 ihmistä. Ennakkoilmoittautumiset 12.7. lähtien osoitteeseen barokkikuopio@ensemblenylandia.info.
Café Barock goes Kuopio
To 15.7. klo 14.00-15.00
Pop up -musiikkihetkiä kaupungin kahviloissa ja puistoissa!
SalaCavalan terassi n. 14-14.30
Snellmannin puisto n. 14.30-15
To 15.7. klo 18.00 Keskusseurakuntasali, Suokatu 22
Islannissa 4.7.2021 taltioidun konsertin videonäytös, jossa kuullaan aluksi soittajien kertomuksia kiertueelta
Taloudellinen yhteispohjoismainen yhteistyöproduktio yhdistää barokkimusiikin huippuosaamista pohjolasta: tanskalais-ruotsalaisen Camerata Øresundin, islantilaisen Cantoque Ensemblen ja suomalaisen Ensemble Nylandian yhteissointi on vailla vertaansa!
Ensemble Nylandia, Camerata Øresund & Cantoque Ensemble
HUOM konserttiin mahtuu max 40 ihmistä, ennakkoilmoittautumiset 12.7. alkaen barokkikuopio@ensemblenylandia.info tai ostamalla käsiohjelma BarokkiKuopion nettikaupasta https://holvi.com/shop/barokkikuopio/
Tässä talossa ja tilassa
To 15.7. klo 20.00 Tuomiokirkko, Vuorikatu 17
Tässä konsertissa pohditaan tilaa ja musiikkia, kuinka tila toimii musiikin välittäjänä, kuinka musiikki puhuu tilan kautta, ja miten perinteisempi konserttikokemus eroaa tästä. Tilojen olemus ja muoto puhuvat. Ne kertovat jotain rakentajistaan ja rakennusten käyttötarkoituksista.
Keskiajan puhdasoppisessa goottilaisessa tyylissä peruslukusuhteet kuten 1:1, 1:2, 4:3 ja 5:4 olivat jumalallisia vaadittuja arkkitehtonisia elementtejä jotka edustivat harmonista täydellisyyttä. Renessanssin aikana mittasuhteet vaihtuivat ihmisen mittasuhteisiin: Rakennuksen osat alkoivat noudattaa ennemmin ruumiinjäsenten suhteita. Paras esimerkki tästä kulttuurista lienee Leonardo da Vincin piirustus Vitruviuksen mies, joka perustuu ensimmäisellä vuosisadalla eläneen Marcus Vitruviuksen teokseen De Architectura. Musiikki puhuu samalla tavalla kuin arkkitehtuurikin: teoksen osien pituuksien suhteita ja tahtilajeja on käytetty symboloimaan jumaluutta ja ihmisyyttä.
Sedulius - Tiensuu - de Rore - Praetorius - Pärt
Petri Arvo, puhaltimet ja BarokkiKuopion taiteilijoita
Konsertti on osa Tuomiokirkon kesämusiikkisarjaa
Käsiohjelma 15/10e, vain ovelta 45min ennen konsertin alkua
Café Barock goes Kuopio
Pe 16.7. klo 14-15 Kuopion museo, Kauppakatu 23
Renenssanssimusiikkia Kuopion uuden museon Leonardo da Vinci -näyttelyn yhteydessä
Le Jardin Florissant - Ruusuromaanin kukkiva puutarha
Pe 16.7. klo 19.00 Pyhän Johanneksen kirkko, Ampujanpolku 2
Keskiaikaisen talon sydän oli puutarha ja sen antimet. Konsertin ohjelma on saanut inspiraationsa keskiaikaisessa Ruusuromaanissa kuvaillusta unenomaisesta matkasta salaperäiseen puutarhaan!
Byrd - de Lescurel - de Machaut - de Cabezón
Anna-Maaria Oramo, clavisimbalum ja virginaali
La 17.7. klo 13.00-15 VB-valokuvakeskuksen takapihan puutarha & kahvila
BarokkiKuopion muusikot soittavat koko rahan edestä! Piknik-konserttiin voi tulla nauttimaan musiikista ja kahvila Vohovelin kohtuuhintaisista herkuista. Kallista harjoitusaikaa säästääkseen muusikot soittava kaikki kertaukset sekä esittävät välillä myös kustannustehokkaita improvisaatioita.
Vapaa pääsy, VB-keskuksen pääsymaksu 8/6e.
La 17.7. klo 18.00 Pyhän Johanneksen kirkko, Ampujanpolku 2
Hollantilaista ja saksalaista urkumusiikkia sisältävä konsertti käsittelee kirkon reformaation vaikutusta musiikkimaailmaan. Mitä tapahtui kun urkurit ja säveltäjät siirtyivät kirkon palveluksesta maallisen valtiovallan palkkalistoille?
1600-luvun alun Alankomaissa elettiin vaiherikasta aikaa. Käynnissä oli kahdeksankymmenvuotinen itsenäistymistaistelu Espanjan Habsburgien vallan alta, ja itsenäistyvästä Hollannista oli kehittymässä yksi Euroopan suurimmista laivasto- ja siirtomaamahdeista. Alkamassa oli Gouden eeuw, kultainen vuosisata, joka nosti varsinkin Amsterdamin satamakaupungin ennennäkemättömään kukoistukseen niin taiteen kuin kaupankäynninkin saralla.
Poliittinen kuohunta muutti myös urkurien asemaa: valtionkirkon muuttuessa protestanttiseksi
urkurit eivät olleet enää kirkon työntekijöitä, vaan toimittivat kaupunginurkurin virkaa. Kalvinistinen kirkko ei sallinut jumalanpalveluksissaan instrumentaalimusiikkia, joten urkurien työtehtäviin kuului soittaa jumalanpalvelusaikojen ulkopuolella sekä kaupungin valtaapitävien tilaisuuksissa. Toisin kuin vaikkapa Ranskassa, jossa urkuja jopa tuhottiin kirkkotiloista, suuret urut ja taitavat urkurit olivat kaupunginisille suoranainen ylpeydenaihe.
Schweelinck - Scheidemann - Weckmann
Anna Antikainen, Pekka Piironen & Hannele Mehtälä, urut
Su 18.7. klo 10.00 Tuomiokirkko, Vuorikatu 17
Su 18.7. klo 16.00 Tuomiokirkko, Vuorikatu 17
BarokkiKuopion päätöskonsertissa yhteisen kieliperimän ja sukujuuret jakava BarokkiKuopion suomalais-ugrilainen osasto pistää parastaan ja esittelee barokkimusiikin osaamista ja kansanlauluja Unkarista, Virosta ja Suomesta!
Bach - Haydn - Kodály - Kreek - Kappel
Kinga Ujszászi ja Meelis Orgse, barokkiviulu
Sini Vahervuo (kuva Ville Sjöblom)
Yleisöä Ramin konditoriassa 2019
Tavallinen peili (kuva Sami Norrbacka)
Ensemble Nylandia (Jonte Knif)
Ensemble Nylandia (kuva Kari Kohvakka)
Petri Arvon prototyyppi - sähkönokkahuilu
BarokkiKuopion taiteilijoita musisoimassa ulkona